“Gin ma Lubanga oribo kacel dano pe opok kingi.”
Jehovah mito ni wabed “jo ma lugen.” (Jabuli 18:25) Man obedo gin ma pire tek i nyom, pien ka in pe lagen, pe bene itwero geno lawoti. Gen obedo gin ma pire tek wek mar omedde ki dongo.
I kare-ni, gwoko genne i nyom dong odoko tek adada. Me gwoko nyommi, myero imok tammi me timo jami aryo.
1 WEK NYOMI OBED MUKWONGO
GIN MA BAIBUL WACO: “Wupwo gin maber makato.” (Jo Pilipi 1:
Jehovah mito ni iket cwinyi i kom luoti dok wubed ki “yomcwiny kacel.” (Latitlok 9:9) En waco ka maleng ni pe myero wi owil i kom luoti, ma ka meno myero wuyeny yo me bedo ma cwinywu yom. (1 Jo Korint 10:24) Wek luoti owiny ni pire tek dok imare.
GIN MA ITWERO TIMONE:
Nen ni wunongo cawa me bedo kacel kare ki kare, kun nongo iketo tammi tutwalle i kom luoti
Wek tammi obed pi “wan” ento pe “an”
2 GWOK CWINYI
GIN MA BAIBUL WACO: “Dano mo ma neno dako ce paro ni ebed kwede, meno nongo dong otimo abor woko kwede ki i cwinye.” (Matayo 5:
Jehovah owaco ni myero ‘igwok cwinyi.’ (Carolok 4:
GIN MA ITWERO TIMONE:
Wek dano ducu gunge ni in itye lagen bot luoti
Par pi kit ma luoti winyo kwede, dok igwokke ki lirem mo keken ma miyo luoti winyo marac